kardosdrur/scandi-wiki huggingface dataset:
Ugali

Ugali (også kaldet Sima, Sembe eller Posho) er en afrikansk ret, der fremstilles af majsmel. Majsmelet koges i vand til en grød- eller dej-lignende konsistens. Det er den mest almindeligt forekommende basisfødevare indeholdende kulhydrater i de lokale køkkener i områderne omkring Afrikas Store Søer og i det sydlige Afrika.

Eksterne links 

 congocookbook.com med beskrivelse og opskrifter 

Madretter
Kulhydrater
Mad fra Afrika
Gedi-ruinerne

Gedi-ruinerne er resterne af en swahili-by i Gedi, en landsby nær havnebyen Malindi i Kenya. 

Fra det 13. eller 14. til det 17. århundrede var Gedi et blomstrende samfund, der lå ved kanten af junglen nær kysten i Østafrika. Skønt man ikke har nogen nedskrevne kilder om byen, har udgravninger foretaget mellem 1948 og 1958 vist, at muslimske indbyggere handlede med folk fra hele verden. Blandt fundene her er perler fra Venedig, en Ming-vase fra Kina, en jernlampe fra Indien og sakse fra Spanien. Befolkningens størrelse estimeres til at have været mindst 2.500.

I Gedi var der både en moske, et palads og adskillige store stenhuse. Disse bygninger var ganske avancerede for deres tid med blandt andet badeværelser med afløb og bassiner til at skylle ud i toiletter. Gaderne var anlagt med rette vinkler og havde rendesten. Der var også brønde, hvorfra vand kunne forsyne samfundet. Materialet anvendt til bygningerne stammede fra koralrevene i det nærliggende hav.

Gedi blev forladt i begyndelsen af det 16. århundrede. En mulig forklaring herpå er, at der fra Mombasa blev foretaget en strafekspedition, der tvang indbyggerne til at flygte. Byen blev sandsynligvis midlertidigt igen beboet senere i det 16. århundrede, denne gang af folk fra den nomadiske oromo-stamme i Somalia, men disse har senere forladt byen.

Kenyas historie
Ruiner
Muskovit

Muskovit, KAl2(AlSi3O10)(F,OH)2, kaldes også kaliglimmer, og er en lys glimmer i glimmergruppen. Muskovit er et glinsende mineral, der danner tætte aggregater. Det er et meget udbredt mineral, og udvindes fra de stenarter, der blev dannet ved siden af magmaen. Muskovit er tidligere blevet udvundet i bl.a. Norge. Det fremstilles også kunstigt. Tidligere blev det brugt som vinduesglas, blandt andet i ovne, da det tåler høj varme. I dag anvendes det i en række produkter som elektrisk isolering, kosmetik, maling, plast og bygningsplader.

Navnet muskovit kommer fra engelsk og det latinske ordet Muskovia, som er et ældre navn for storfyrstedømmet Moskva, hvor mineralet blev anvendt som vinduesglas.

Se også 
 Glimmer

Eksterne links 

Silikatmineraler
Afrikas Store Søer

Afrikas Store Søer () er en gruppe søer i og omkring Great Rift Valley. Blandt søerne er Victoriasøen, verdens tredje største sø. De Store Søer er: Tanganyikasøen, Victoriasøen, Albertsøen, Edwardsøen, Kivusøen og Malawisøen.

Afrikas Store Søer begrænses indimellem til kun at omfatte Victoria-, Albert- og Edwardsøerne da kun de har udløb til den Hvide Nil. Tanganyika- og Kivusøerne har udløb i Kongofloden. Kyogasøen er en del af det store sø-systemet, men betragtes ikke som en af de store søer.

Se også 
 Great Rift Valley
 De Store Søer i Nordamerika.

Eksterne henvisninger 

Søer i Afrika
Landsstyret Kim Kielsen I

Landsstyret Kim Kielsen I var Grønlands Landsstyre fra den 10. december 2014 til 15. maj 2018 efter Siumuts sejr ved landstingsvalget 2014 den 28. november. Den 4. december offentliggjorde landsstyreformand Kim Kielsen en koalition, bestående af Siumut, Demokraatit og Atassut. Det nye landsstyre blev offentliggjort den 10. december 2014.

Landsstyremedlemmer

Kilder 

Grønlands regeringer
Begivenheder i 2014
Finlands Kommunistiske Parti

Finlands Kommunistiske Parti (finsk: Suomen Kommunistinen Puolue; svensk: Finlands Kommunistiska Parti; forkortet SKP) er et kommunistisk parti i Finland. Det blev stiftet i 1918 og fungerede som en sektion under Komintern og var ulovligt i landet indtil 1944.

Under efterkrigstiden arbejdede partiet sammen med paraplyorganisationen Demokratiske Forbund for Finlands Folk (forkortet DFFF). Et flertal af SKP's medlemmer gik senere sammen med Demokratiske Forbund for Finlands Folk (forkortet DFFF) og det, der i dag er Venstreforbundet. På det tidspunkt blev DFFF nedlagt, mens et mindretal valgte at føre SKP videre.

Ledere

Kilder

Eksterne henvisninger 
 Partiets hjemmeside 

Kommunistiske partier
Kommunistiske Parti
Etableret i 1918
Ophørt i 1992
Kvindelig Fremskridtsforening

Kvindelig Fremskridtsforening (KF) (1885-1904) var en kvindesagsorganisation grundlagt af Mathilde Bajer og Elisabet Ouchterlony som fornyelse til Dansk Kvindesamfund, som de begge havde været med til at stifte i 1871. Begge ønskede at sætte kvinders valgret og valgbarhed på programmet. KF udgav i årene 1888-1894 bladet "Hvad vi vil" med Johanne Meyer som redaktør.

Valgret 
KF tiltrak kvindesagens liberale venstrefløj og arbejderkvinder og satte kvinders politiske og kommunale valgret på dagsordenen.

Kvindelig Fremskridtsforening skrev 14. juli 1889 om kvindens valgret :

Medlemmer 
 Mathilde Bajer (første formand)
 Massi Bruhn
 Nelly Hansen
 Line Luplau
 Johanne Meyer
 Louise Nørlund
 Elisabet Ouchterlony
 Henriette Steen

Henvisninger 
 Love for den Kvindelige Fremskridtsforening, 1886

Referencer 

Kvindebevægelsen
Organisationer fra Danmark
Etableret i 1885
Ophørt i 1905
Elisabet Ouchterlony

Marie Elisabet Charlotte Ouchterlony (15. maj 1842 i Helsingør - 21. marts 1890 på Frederiksberg) var en dansk skolebestyrerinde, forfatter og kvindesagsforkæmper.

Familie og opvækst 
Elisabet Ouchterlony var datter af Elisabeth Christiane Nielsen (ca. 1803-1888) og den svenske eskadronchef Mauritz Edvard Ouchterlony (1799 i Stockholm-1866 i København).

Kvindesagsforkæmper 
I 1871 tog Ouchterlony initiativ til Dansk Kvindesamfund sammen med Mathilde Bajer, Caroline Testman og Tagea Johansen, hvor hun var medlem af foreningens første bestyrelse.

Hun bidrog til det svenske kvindesagsblad Tidskrift för hemmet. 

I 1885 stiftede Ouchterlony Kvindelig Fremskridtsforening sammen med Mathilde Bajer.

Socialisme 
Elisabet Ouchterlony var medlem af Socialdemokratiets hovedbestyrelse frem til partisprængningen i 1890. Derefter var hun medstifter af Det revolutionære socialistiske Arbejderparti. 

Hun ytrede sig i 1880'ernes sædelighedsfejde, og i Social-Demokraten argumenterede hun for at ophævelsen af den statskontrollerede prostitution ikke i sig selv kunne afskaffe kvindehandel:

Forfatter 
Elisabet Ouchterlony udgav i 1871 Historiske Fortællinger for Ungdommen og året efter Ledetraad i Nordens Historie og Geografi. I 1872 udgav hun anonymt Blade fra danske Kvinder, med forord af Pauline Worm, hvortil hun selv havde skrevet artiklen "Den orientalske Kirke"

Religion 
Ouchterlony stillede sig uden for folkekirken og tilsluttede sig i stedet den katolsk-apostolske menighed i København.

Referencer

Eksterne henvisninger 
 Elisabet Ouchterlony  i Dansk kvindebibliografisk leksikon

 


Kvinderetsforkæmpere fra Danmark
Kvindelige forfattere i det 19. århundrede
Lærere fra Danmark
Danskere i 1800-tallet
Plaid Cymru

Plaid Cymru [plaɪd ˈkəmri] (walisisk "Wales-partiet") er et politisk parti i Wales, Storbritannien, som har uafhængighed for Wales som politisk målsætning.

Siden slutningen af 1990erne hedder partiet formelt Plaid Cymru – The Party of Wales, men det benævnes oftest Plaid Cymru, selv på engelsk.

Partiet blev grundlagt i 1925. Det har altid stået stærkest i de delene af Wales hvor det walisiske sprog har stået stærkest. Partiets repræsentanter i parlamentet samarbejder med Scottish National Party, og i EU-parlamentet indgår de i gruppen De Grønne/Den Europæiske Fri Alliance.

Valg

Europa Parlamentsvalg

Parlamentsvalg i Storbritannien

 Six seats contested on a joint Plaid Cymru/Green Party ticket

Nationalforsamlingen i Wales

Henvisninger 
 Hjemmeside 

Politiske partier i Storbritannien
Etableret i 1925
Lydisolering

Lydisolering er et begreb der dækker over flere ting. Grundlæggende dækker begrebet isolering af lyd, så den ikke bevæger sig fra et rum til et andet.

Hvad enten lyden flytter sig mellem to af dine egne rum eller ind til naboen, handler problemet om utætheder i bygningens konstruktion. Sådanne utætheder skal løses ved tætning af konstruktionen. Dette værende enten opbygning af en ny væg, nyt loft eller nyt gulv.

I folkemunde er der mange der bruger begrebet lydisolering om akustikregulering. Altså bekæmpelsen af efterklang i et rum: Også kaldet støjdæmpning og lyddæmpning.

Isolering
Støjdæmpning

Støjdæmpning er et begreb der dækker over både lydisolering og akustikregulering. Altså dæmpningen af både den støj der kommer ind i et rum udefra og dæmpningen af akustikken i rummet.

Akustik
Lyd
Kommuner i Landes

Det følgende en liste over de 331 kommuner i det franske departement Landes.

 (CAM) Communauté d'agglomération du Marsan, dannet i 2002

Kommuner i Frankrig
Tobermory

Tobermory er hovedstaden på øen Mull, der er en del af de skotske Indre Hebrider. Den ligger på den nordøstlige del af øen, nær den nordlige indsejling til Sound of Mull. Byen har en befolkning på omkring 700 personer, og blev oprindeligt grundlagt som en fiskerihavn i 1788. Byens gadenet er baseret på et design lavet af Thomas Telford, der var en ingeniør fra Dumfriesshire.

Den britiske børnetv-serie Balamory blev optaget i byen, og sendt 2002-2005.

Byen er berømt for sit destilleri Tobermory, der fremstiller skotsk whisky.

Eksterne henvisninger 

Byer i Skotland
Etableret i 1788
Isle of Mull
EM i håndbold 2014 - Gruppe A (kvinder)

EM i håndbold 2014, gruppe A er gruppe A ved EM i håndbold 2014 i Ungarn og Kroatien.

Stilling

Kampe 

2014 - Gruppe A (kvinder)
Håndbold i 2014
Kvindehåndbold
Familien Jul

Familien Jul er en dansk børnefilm fra 2014, instrueret af Carsten Rudolf. Filmen havde biografpremiere den 20. november 2014..

Handling 

Filmen handler om den 6-årige Hugo, som opdager at nissen Pixy er flyttet ind i familiens hus. Hugo bliver enig med sin bror og søster om at holde den skjult for deres far, som hader jul.

Medvirkende 
 Paw Henriksen: Far, Niels
 Marie Askehave: Mor, Agnete
 Sofie Lassen-Kahlke: Fru Knudsen
 Søren Pilmark: Campingfatter
 Pelle Falk Krusbæk: Hugo
 Herman Haugen Knop: Pixy
 Iben Dorner: Politibetjent
 David Owe: Politibetjent

Referencer

Eksterne henvisninger 
 
 Familien Jul på danskfilmogtv.dk
 Officielt websted 

Børne- og ungdomsfilm fra Danmark
Danske film fra 2014
Film instrueret af Carsten Rudolf
Julefilm fra Danmark
Dansksprogede film
New Zealand National Party

New Zealand National Party (Maori: Rōpū Nāhinara) er et centrum-højre politisk parti på New Zealand, og en af de to store partier i New Zealands politik. Partiet blev grundlagt i maj 1936 ved fusion mellem partierne United og Reform, hvilket gør det til landets næstældste politisk parti. Partiets nuværende leder er Judith Collins.

Partiet har været regeringsparti fem gange, senest i perioden 2008 - 2017, med John Key som premierminister 2008 - 2016 og Bill English fra 2016-17. Ved seneste valg til Repræsentanternes hus (New Zealand) 17. oktober 2020, gik partiet fra 56 til 35 medlemmer i parlamentet.

Partiledere

Kilder 

National Party
Konservative partier
EM i håndbold 2014 - Gruppe B (kvinder)

EM i håndbold 2014, gruppe B er gruppe B ved EM i håndbold 2014 i Ungarn og Kroatien.

Stilling

Kampe 

2014 - Gruppe B (kvinder)
Håndbold i 2014
Kvindehåndbold
Eva-Theresa Jermiin Anker

Eva-Theresa Jermiin Anker (født 7. maj 1997) er en dansk skuespiller. Hun fik som 9-årig sin første rolle i DR's Tv-julekalender Absalons Hemmelighed i 2006, som viste sig at have stor succes i hele landet. Ud over Absalons Hemmelighed, har Eva-Theresa medvirket som hovedrolle i kort filmene; "Marts" (2007) og "Musen" (2009), samt forskellige reklamefilm.

I en alder af syv år gik hun til drama/teater og var med i en lille teatergruppe. Hun har hovedsageligt fået hoved- og biroller i film efter sin medvirken i Absalons Hemmelighed.

Filmografi 
 Absalons Hemmelighed (2006) - Ida
 Marts (2007) 
 Musen (2009) - Liv

Referencer

Eksterne Henvisninger 
 
 Eva-Theresa Jermiin Anker   på kinopoisk.ru
 Eva-Theresa Jermiin Anker  på veclip.com

Skuespillere fra Danmark
Moesgård Strand

Moesgård Strand er en strand ved Moesgård syd for Aarhus. 

Stranden er en populært badestrand om sommeren og her er kiosk med grill, offentlige toiletter, shelters, livreddere om sommeren, og større plejede græsarealer til picnics og diverse aktiviteter. Moesgård Strand ligger op til både bakker og skov, som en del af Marselisborgskovene.

Hver sommer afholder Moesgård Museum et årligt vikingetræf ved stranden og på området mellem stranden og museet. 

Nord for kiosk og parkeringsplads ligget et stort overdrevsareal, Strandmarken, med spredte træer og et værdifuldt plante og dyreliv. Mod syd afgænses stranden af udløbet af Giber Å. Områderne og skoven  omkring  Mosegård Strand er en del af Natura 2000-område nr. 234 Giber Å, Enemærket og Skåde Havbakker

Eksterne henvisninger 

 Naturplanen   for  Natura 2000-område nr. 234 Giber Å, Enemærket og Skåde Havbakker

Strande i Danmark
Naturområder i Aarhus
Aburaage

er en form for japansk mad baseret på sojabønner, hvor der normalt frituresteges tofu i tynde skiver.

Det benyttes i udon-nuddelretter (også kaldet kitsune-udon efter kitsune, ræv – ifølge japanske legender kan ræve lide friturestegt tofu) og som fyld til . Desuden er fyld med natto vellidt. Derudover findes der også andre former for friturestegt tofu, der er kendt som  og .

Eksterne henvisninger 

Mad fra Japan
Chicken Boxer

Chicken Boxer er det niende album fra det keltiske band Gaelic Storm. Det blev udgivet 31. juli 2012.

Spor 
Alt arrangement er af Gaelic Storm.

 "One More Day Above The Roses" – 3:53
 "Irish Breakfast Day" – 4:31
 "Rag And Bone Intro" – 1:06
 "Rag And Bone" – 3:01
 "Dead Bird Hill" – 3:59
 "My Lucky Day" – 3:45
 "The Bear And The Butcher Boy" – 5:08
 "Whichever Way The Wind Blows" – 4:36
 "Cúnla" – 4:36
 "Out The Road" – 3:56
 "I Can't Find My Way Home" – 3:08
 "Marching Free" – 3:39
 "Stone By Stone" – 3:32
 "Where E're You Go" – 3:53
 "The Storks Of Guadalajara" – 4:07
 "Alligator Arms" – 3:28

Referencer

Album fra 2012
Gaelic Storm-album
Der Neue Orient

Det tyske tidsskrift Der Neue Orient blev udgivet i Berlin i perioden 1917 - 1943 og var et fagtidskrift indenfor orientalisme.

Det halvmånedlige tidsskrift om det politiske, økonomiske og åndelige liv i hele liv i hele Orienten (ifølge tidsskriftets undertitel) blev udgivet af efterretningsvirksomheden Nachrichtenstelle für den Orient (NfO). Oprettelsen af det halvoffentlige NfO blev forestået af orientalisterne Eugen Mittwoch og Max von Oppenheim. Forgængeren var Korrespondenzblatt der Nachrichtenstelle für den Orient, som udkom i tre udgaver i 1915-1916/17, og ligesom denne udkom Der Neue Orient i de første to årgange kun trykt på den ene side af papiret. Tilskyndelsen til at udgive tidsskriftet kom fra det tyske udenrigsministerium. "Der Neue Orient" fungerede i første række som propaganda organ for tyske interesser bearbejdede først og fremmest det materiale, som kom fra Tyrkiet. I 1917 foreslog Mittwoch udenrigsministeriet at ændre NfO til et orientinstitut.

Den første redaktør var Herbert Müller, herefter kom Armin T. Wegner (fra bind 3) og Eugen Mittwoch (fra bind 6, hæfte 2). Ifølge G. Kapmffmeyer var indholdet især i det 6 første årgange "meget betydningsfuldt og righoldigt" og omfattede foruden det økonomiske liv også hele kulturen og det åndelige liv i Orienten. Udover vigtige artikler indeholdt tidsskriftet aktstykker, aftaler osv. Efter nederlaget i 1. verdenskrig blev tidsskriftet indskrænket, da det havde mistet de offentlige myndigheders interesse.

Det italienske tidsskrift Oriente Moderno, som begyndte at udkomme i 1921, berettede ligeledes om nye udviklinger i Orienten og "tog i grunden tråden op fra tidsskriftet Der Neue Orient og dens forgænger."

Henvisninger

Kilder 
 Traugott Mann: Deutsche und österreichische Forschungs- und Bildungsarbeit in der Türkei, i: Zeitschrift für Politik 10 (1917), 410-433

Tidsskrifter fra Tyskland
Akashiyaki

er bagte eller friturestegte stykker af blækspruttearme vendt i omeletdej. Det er en specialitet fra den japanske by Akashi vestlig for Kobe. I Akashi kaldes denne lille ret for 

Akashiyaki minder meget om takoyaki men i stedet for dejkugler på størrelse med blommer indhylles blækspruttearmestykkerne i omeletkugler og serveres på et træbræt. En anden modsætning til takoyaki er, at de meget bløde akaskiyaki-stykker ikke bliver dækket med sovs eller garneret, men bliver dyppet i dashi, en form for klar suppe uden videre smag.

Akashiyaki egner sig pga. sin konsistens ikke så godt til salg på gaden som den mere udbredte takoyaki. I stedet tilberedes akashiyaki hovedsageligt i restauranter i Akashi og Kobe og hos familier i Akashi. Som følge heraf nyder akashiyaki højere anseelse og betragtes som eksklusivt.

Eksterne henvisninger 

Mad fra Japan
Fiskeretter
Vagtbataljon 6941

Vagtbataljon 6941 var en enhed med tjenestested i Vestberlin. Enheden, der var en del af den amerikanske hær, bestod for en stor dels vedkommende af tyskere. Enheden var en støtteenhed for amerikanske enheder under den kolde krig. Den blev grundlagt i 1950 og afvikledes i perioden 1990-1993.

Galleri 

Militære enheder fra USA
Etableret i 1950
Ophørt i 1993
United States Army
Whipsnade

Whipsnade (nogle gange stavet Wypsnad(e) ) er en lille landsby og sogn i det engelsk county Bedfordshire. Det ligger øst for Chiltern Hills, omkring 4 km syd-sydvest for Dunstable. I byen ligger Whipsnade trækatedral og den berømte ZSL Whipsnade Zoo, og byen har også lagt navn til Whipsnade Park Golf club, selvom den egentligt ligger i nabolandsbyen Dagnall.

Den lokale Wildlife Trust administrerer et lille naturreservat nord for landsbyen ved Sallowsprings ().

Edward John Eyre, der senere blev opdagelsesrejsende i Australien, blev født i Whipsnade i 1815.

En såkaldt bakkefigur i kridt findes på stedet. Figuren er formet som en løve og blev lavet til Whipsnade Zoo. Under Anden Verdenskrig blev den dækket over for ikke at tiltrække opmærksomhed fra de tyske bombefly.

Referencer 

Byer i England
Biblen (standupshow)

Biblen var et standup-show som de to komikere Brian Mørk og Christian Fuhlendorff optrådte med sammen i 2006. Showet omhandlede bogen af samme navn, og Fuhlendorff og Mørk optrådte med standup om henholdsvis det Gamle og Det Nye Testamente. Begge komikere læste hele biblen forud for showet, for at kunne skrive materiale om indholdet. Showet blev holdt på Comedy Zoo i København.

Fuhlendorff behandlede bl.a. skabelsesberetningen, Adam og Eva, Moses og flugten fra Egypten samt De Ti Bud.

Mørk snakkede bl.a. Jesus fødsel, Harald Blåtand, Poppo, jernbyrd og Jellingstenene, katolicisme kontra protestantisme, konfirmation, bryllup og begravelse.

Showet var Fuhlendorffs første show og modtog gode anmeldelser.

I 2008 optrådte bl.a. Jonathan Spang og Rune Klan med skrakostykket Biblen.

Referencer

Eksterne henvisninger 
 

Stand-up-comedy-shows
Begivenheder i 2006
Takoyaki

er en lille varm ret fra Kansai i Japan.

Retten består i at et stykke af en blækspruttearm indhylles i en dejkugle på størrelse med en blomme og fremstillet af vand, mel, æg, ingefær, tenkasu og forårsløg. Til tilberedelsen benyttes en speciel stegepande med 16 eller flere runde fordybninger i stil med en æbleskivepande. Vendingen af kuglerne kræver et vist håndelag for at sikre, at de får en rund form. De typisk otte takoyaki, der serveres pr. portion, kan alt efter smag garneres med en sovs i stil med okonomiyaki-sovs og eventuelt med mayonnaise. Oven på sovsen kommes desuden ofte aonori (tørret tang) og katsuobushi (tørret bonito-fisk i papirtynde totter). 

Takoyaki er blandt andet populært som snack ved fester og i forlystelsesparker. I Kansai-området er det desuden et velkendt syn ved udgangene fra stationerne med boder med tilberedning og salg af takoyaki til hjemvejen. Friske takoyaki er dog varme, så selv om de umiddelbart ser spiselige ud, kan man nemt brænde tungen, hvis man uden videre tager dem i munden. Spisningen sker derfor med japanske tandstikker.

Se også 

 Akashiyaki
 Okonomiyaki

Mad fra Japan
Fiskeretter
Dashi

er en japansk fond med fisk, der har en større betydning i det japanske køkken end tilsvarende suppe med kød eller grøntsager har i det europæiske køkken. Halvfærdige produkter med retten, der også kan findes i asiatiske butikker i Europa, har en fast plads i de fleste japanske husholdninger. Dashi fungerer blandt andet som grundlag for misosuppe.

Grund-dashien udvindes af katsuobushi (tørret og røget tunfisk af arten bonito) og . Alt efter område og anvendelse suppleres eller erstattes bonitototterne også af , , , tørret , tørret  og tørret .

Vegetariske varianter består hovedsageligt af kombu men suppleres ofte også af tørrede shiitakesvampe. Andre ingredienser kan være tørrede strimler af kampyou-græskar, ristede sojabønner og ristede ris, sådan som det er udbredt i køkkenet hos buddhistiske skoler, hvor man ernærer sig vegetarisk.

I 1909 beskrev den japanske forsker Ikeda Kikunae for første gang umami-smagen, der i dag er anerkendt som en af de fem grundlæggende smagskvaliteter. Det var lykkedes Ikeda at isolere glutaminsyre fra søtang, der udgør hovedingrediensen i dashi, og identificere den som den smagsmæssigt udslagsgivende del af dashi.

Noter 

Mad fra Japan
Fiskeretter
Katsuobushi

er tørret og røget bonito (en tunfiskeart) og essentiel for det japanske køkken. Den er en hovedbestanddel i den basale japanske suppe dashi. Til det formål bliver det træagtige produkt bearbejdet til tynde totter af en slags omvendt høvl (katsuobushi bako) og dernæst kogt kort tid i vand for at udvinde dashien.  bruges også direkte til at krydre mad og er en naturlig smagsforstærker. Smagen fremkaldes hovedsageligt gennem inosinmonofosfat.

Fremstillingsprocessen for katsuobushi blev perfektioneret omkring 1675 i den daværende  sydøst for Osaka. Fisken bliver først fileteret og derefter kogt let i ca. 20 min. En time efter fjernes benene, og derefter bliver bonitoen røget i seks timer om dagen i op til to uger, hvorved andelen af vand reduceret fra 70 % til 25 %. Fisken, der nu omtales som arabushi (), tørrer derefter yderligere to til tre dage i solen og kaldes så for hadakabushi. Til sidst bliver den fermenteret ved hjælp af en svamp af typen vandkandeskimmel (for det meste Aspergillus repens, men også Aspergillus ruber) indtil den har opnået den træagtige sluttilstand, hvor den omtrent hver anden uge lægges et stykke tid i solen for at dræbe svampelaget på overfladen.

Eksterne henvisninger

Noter 

Fiskeretter
Mad fra Japan
Smagsforstærkere
Walkenried

Walkenried er en by og kommune i det centrale Tyskland med godt 2.250 indbyggere (2013), beliggende under Landkreis Göttingen, i den sydlige del af delstaten Niedersachsen. Landskabsmæssigt er kommunen beliggende i den sydvestlige ende af Harzen. Den var tidligere administrationsby i samtgemeinden (kommunefællesskabet) Samtgemeinde Walkenried, men denne blev lagt sammen med to andre kommuner Wieda og Zorge og gjort til en samlet kommune med navnet Walkenried.

Geografi 
Walkenried er beliggende ved floden Wieda. Indtil Tysklands genforening lå Walkenried lige ved jerntæppet, der delte Tyskland i Øst- og Vesttyskland. Grænsen passerede lige syd for kommunen. Walkenried er desuden en statsanerkendt kurby.

Nabokommuner 
 Ellrich 3 km
 Wieda 5 km
 Bad Sachsa 6 km
 Bad Lauterberg 16 km
 Nordhausen 18 km

Eksterne kilder/henvisninger 

 Samtgemeindens websted
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Göttingen
Kommuner i Niedersachsen